Publication: Magyar Közlöny
Issue: MK-1998-90 (Year: 1998, Number: 90)
Era: 1990-2004
Section: után, de legfeljebb 1999. február 15-ig számított, a hitelintézet által — az agrártámogatások igénybevételének általános feltételeiről szóló 273/1997. (XII. 22.) Korm. rendelet (a továbbiakban: Korm. r.) 2. §-a (8) bekezdésének
Paragraph Index: 623

(2) Az 1998. évi óborkészletek csökkentését elősegítő borlepárlási intervenciós támogatásról szóló 28/1998. (IX. 29.) FVM rendelet (a továbbiakban: FVM r.) 1. §-ának (2) bekezdése helyébe a következő rendelkezés lép: „(2) A lepárlási támogatásra azon jövedéki adóraktárengedéllyel rendelkező, középfokú borpárlat készítésére alkalmas üzemek — a rendelet mellékletében meghatározott módon — pályázhatnak, akik legalább húszezer hektoliter bor lepárlását el tudják végezni, vállalják a bor felvásárlását, lepárlását, a végtermék értékesítését, és amelyek legalább két éve borlepárlási tevékenység végzésére jogosultak, továbbá vállalják, hogy az (1) bekezdésben meghatározott minőségű szőlőbor után ötven Ft/liter alapárat kifizetnek, amely adókat nem tartalmaz. Az adózási kötelezettségnek az érvényes jogszabályok szerint kell eleget tenni.”

Source: https://magyarkozlony.hu/hivatalos-lapok/74cc0f114fab73f38b18b29b88a80aeb009a73d3/dokumentumok/467c8127fa0511ab4a01cdc0055fa584f50c8816/letoltes